section_heading: Prvi svjetski rat
paragraph_text: Na početku Prvog svjetskog rata Hollen postaje zapovjednikom IV. konjičkog korpusa koji se nalazio u sastavu 5. armije kojom je na Zapadnom bojištu zapovijedao krunski princ Vilim. Zapovijedajući IV. konjičkim korpusom Hollen sudjeluje u Bitci u Ardenima. Kada se vidjelo da konjica ne može biti efikasna u uvjetima rovovskog ratovanja koje je uslijedilo, IV. konjički korpus je rasformiran, te Hollen u prosincu 1914. dobiva zapovjedništvo nad 3. pješačkom divizijom koja je premještena na Istočno bojište. Navedenom divizijom Hollen zapovijeda do lipnja 1915. kada preuzima zapovjedništvo nad 37. pješačkom divizijom kojom zapovijeda tijekom ofenzive Gorlice-Tarnow i velikog ruskog povlačenja.